phoneee/thai-legal-corpus huggingface dataset:
ประกาศกระทรวงแรงงานประกาศกระทรวงแรงงานเรื่องลักษณะการประสบอันตรายหรือเจ็บป่วยอย่างอื่นซึ่งรุนแรงหรือเรื้อรัง[๑] โดยที่เป็นการสมควรกำหนดลักษณะการประสบอันตรายหรือเจ็บป่วยอย่างอื่นซึ่งรุนแรงหรือเรื้อรังอาศัยอำนาจตามความในมาตรา ๖ แห่งพระราชบัญญัติเงินทดแทน พ.ศ. ๒๕๓๗และข้อ ๓ (๗) แห่งกฎกระทรวงกำหนดอัตราค่ารักษาพยาบาลที่ให้นายจ้างจ่าย พ.ศ. ๒๕๕๘รัฐมนตรีว่าการกระทรวงแรงงาน จึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงแรงงานเรื่อง การประสบอันตรายหรือเจ็บป่วยอย่างอื่น ซึ่งรุนแรงหรือเรื้อรัง พ.ศ. ๒๕๕๓ลงวันที่ ๒๙ กรกฎาคม พ.ศ. ๒๕๕๓ข้อ ๒ การประสบอันตรายหรือเจ็บป่วยอย่างอื่นซึ่งรุนแรงหมายถึง การประสบอันตราย หรือเจ็บป่วยที่มีลักษณะอย่างหนึ่งอย่างใด ดังต่อไปนี้(๑)มีการผ่าตัดมากกว่าหนึ่งตำแหน่งหรือมีการผ่าตัดมากกว่าหนึ่งครั้งขึ้นไป(๒) มีข้อบ่งชี้ทางการแพทย์ที่ต้องดูแลรักษาตัวในหอผู้ป่วยหนักและใช้เครื่องช่วยหายใจไม่น้อยกว่าห้าวัน(๓)มีข้อบ่งชี้ทางการแพทย์ที่ต้องดูแลรักษาตัวในหอผู้ป่วยหนักและไม่ใช้เครื่องช่วยหายใจไม่น้อยกว่าสิบวัน(๔)ได้รับการรักษาโดยการผ่าตัดและเกิดภาวะแทรกซ้อนที่ต้องได้รับการผ่าตัดแก้ไข หรือรักษาทางยาต่อเนื่องไม่น้อยกว่ายี่สิบวัน(๕)ประสบอันตรายหรือเจ็บป่วยที่ส่วนหลังของดวงตาซึ่งจำเป็นต้องได้รับการผ่าตัด(๖) บาดแผลระดับ ๓ จากสาเหตุไฟไหม้ นํ้าร้อนลวก ความร้อน ความเย็นสารเคมี รังสี ไฟฟ้า หรือระเบิดซึ่งเกิดแก่อวัยวะของร่างกายหรือความรุนแรงของบาดแผล ดังต่อไปนี้(ก) ใบหน้า(ข) มือหรือเท้าที่ต้องทำศัลยกรรมตกแต่ง(ค) ฝีเย็บหรืออวัยวะเพศ(ง) บาดแผลที่จำเป็นต้องดมยาสลบเพื่อทำแผลมากกว่าสามครั้ง(จ) บาดแผลเกินกว่าร้อยละสิบของพื้นที่ผิวของร่างกาย(๗) ประสบอันตรายหรือเจ็บป่วยที่ต้องมีวิธีการรักษาที่ยุ่งยากสลับซับซ้อนตามความเห็นของคณะกรรมการการแพทย์ข้อ ๓ การประสบอันตรายหรือเจ็บป่วยอย่างอื่นซึ่งเรื้อรังหมายถึง การประสบอันตรายหรือเจ็บป่วย ซึ่งจำเป็นต้องใช้ระยะเวลาการรักษายาวนานโดยมีลักษณะอย่างหนึ่งอย่างใด ดังต่อไปนี้(๑) ประสบอันตรายหรือเจ็บป่วยที่จำเป็นต้องได้รับการรักษาอย่างต่อเนื่องใช้เวลามากกว่าหนึ่งร้อยแปดสิบวัน(๒)ประสบอันตรายหรือเจ็บป่วยที่มีข้อบ่งชี้ทางการแพทย์ให้นอนพักรักษาตัวในโรงพยาบาลมากกว่าสามสิบวัน(๓) กรณีระยะเวลาการรักษาน้อยกว่า (๑) หรือ (๒)ให้เป็นไปตามความเห็นของคณะกรรมการการแพทย์ประกาศณ วันที่ ๓๐ มกราคม พ.ศ. ๒๕๕๘พลเอกสุรศักดิ์ กาญจนรัตน์รัฐมนตรีว่าการกระทรวงแรงงานปริยานุช/ผู้จัดทำ๒๔ กุมภาพันธ์๒๕๕๘ปริญสินีย์/ผู้ตรวจ๒๖ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๒ ง/หน้า ๒/๒๐ กุมภาพันธ์ ๒๕๕๘
ประกาศกระทรวงอุตสาหกรรมฉบับที่ 4247 (พ.ศ. 2553)ออกตามความในพระราชบัญญัติมาตรฐานผลิตอุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรม กระเบื้องเซรามิกเล่ม 3 วิธีหาค่าการดูดซึมน้ํา ความพรุน ความหนาแน่นสัมพัทธ์ และความหนาแน่นรวมและกําหนดมาตรฐานผลิตภัณฑ์อุตสาหกรรมกระเบื้องเซรามิกเล่ม 3 วิธีหาค่าการดูดซึมน้ํา ความพรุนปรากฏ ความหนาแน่นสัมพัทธ์ปรากฏ และความหนาแน่นรวม-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม กระเบื้องเซรามิก เล่ม 3 วิธีหาค่าการดูดซึมน้ํา ความพรุน ความหนาแน่นสัมพัทธ์ และความหนาแน่นรวม มาตรฐานเลขที่ มอก. 2398 เล่ม 3 - 2551 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3968 (พ.ศ. 2551) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม กระเบื้องเซรามิก เล่ม 3 วิธีหาค่าการดูดซึมน้ํา ความพรุน ความหนาแน่นสัมพัทธ์ และความหนาแน่นรวม ลงวันที่ 24 พฤศจิกายน พ.ศ. 2551 และออกแบบประกาศกําหนดมาตรฐานผลิตภัณฑ์อุตสาหกรรม กระเบื้องเซรามิก เล่ม 3 วิธีหาค่าการดูดซึมน้ํา ความพรุนปรากฏ ความหนาแน่นสัมพัทธ์ปรากฏ และความหนาแน่นรวม มาตรฐานเลขที่ มอก. 2398 เล่ม 3 - 2553 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 10 กันยายน พ.ศ. 2553 ชัยวุฒิ บรรณวัฒน์รัฐมนตรีว่าการกระทรวงอุตสาหกรรม
กฎกระทรวงกฎกระทรวงฉบับที่๓๐ (พ.ศ. ๒๕๔๐)ออกตามความในพระราชบัญญัติภาษีสรรพสามิตพ.ศ. ๒๕๒๗ว่าด้วยสินค้าที่ผู้ประกอบอุตสาหกรรมจะขอลดหย่อนภาษีได้------------- อาศัยอำนาจตามความในมาตรา๕ แห่งพระราชบัญญัติภาษีสรรพสามิต พ.ศ. ๒๕๒๗ และมาตรา ๑๐๑ วรรคหนึ่งแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่๒) พ.ศ. ๒๕๓๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ข้อ๑ ให้เพิ่มความต่อไปนี้เป็น (๓) และ(๔) ของข้อ ๒ แห่งกฎกระทรวง ฉบับที่ ๒๔ (พ.ศ. ๒๕๓๔)ออกตามความในพระราชบัญญัติภาษีสรรพสามิต พ.ศ. ๒๕๒๗ ว่าด้วยสินค้าที่ผู้ประกอบอุตสาหกรรมจะขอลดหย่อนภาษีได้ "(๓)เครื่องไฟฟ้าประเภทเครื่องปรับอากาศ (๔)รถจักรยานยนต์" ข้อ๒กฎกระทรวงนี้ให้ใช้บังคับตั้งแต่วันที่ ๒๓ พฤษภาคม พ.ศ. ๒๕๔๐ เป็นต้นไป ให้ไว้ณ วันที่ ๑๕ สิงหาคม พ.ศ. ๒๕๔๐ ทนง พิทยะ รัฐมนตรีว่าการกระทรวงการคลัง+-----------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากวัตถุดิบหรือส่วนประกอบที่ใช้ในการผลิตเครื่องไฟฟ้าประเภทเครื่องปรับอากาศและรถจักรยานยนต์ได้ถูกจัดเก็บภาษีตามพระราชบัญญัตินี้มาก่อนแล้วและเมื่อได้นำวัตถุดิบและส่วนประกอบดังกล่าวมาผลิตเป็นสินค้าก็จะต้องถูกจัดเก็บภาษีอีกครั้งหนึ่งจึงเป็นการเก็บภาษีที่ซ้ำซ้อน สมควรให้ผู้ประกอบอุตสาหกรรมผลิตเครื่องไฟฟ้าประเภทเครื่องปรับอากาศและรถจักรยานยนต์มีสิทธิขอลดหย่อนภาษีโดยนำจำนวนเงินภาษีที่ได้เสียไว้แล้วสำหรับวัตถุดิบหรือส่วนประกอบที่ใช้ในการผลิตสินค้ามาหักออกจากจำนวนเงินภาษีที่ต้องเสียสำหรับสินค้าดังกล่าวได้จึงจำเป็นต้องออกกฎกระทรวงนี้[รก. ๒๕๔๐/๔๐ก./๕๒/๒๗ สิงหาคม ๒๕๔๐]
ประกาศคณะกรรมการบริหารศาลยุติธรรมเรื่อง กําหนดสถานที่ตั้งของศาลแขวงระยอง-------------------------อื่นๆ - ด้วยพระราชกฤษฎีกากําหนดจํานวน เขตอํานาจ และวันเปิดทําการของศาลแขวงในจังหวัดระยอง พ.ศ. 2561 กําหนดให้ในจังหวัดระยองให้มีศาลแขวงหนึ่งศาล คือ ศาลแขวงระยอง มีเขตอํานาจในอําเภอทุกอําเภอ โดยให้เริ่มทําการตั้งแต่วันที่ 1 ตุลาคม พ.ศ. 2561 เป็นต้นไป อาศัยอํานาจตามความในมาตรา 4 วรรคสามและวรรคสี่ แห่งพระธรรมนูญศาลยุติธรรมคณะกรรมการบริหารศาลยุติธรรมจึงออกประกาศกําหนดสถานที่ตั้งของศาลแขวงระยอง โดยกําหนดให้ศาลแขวงระยองตั้งอยู่ที่ อาคารศาลแขวงระยอง ถนนตากสินมหาราช ตําบลท่าประดู่ อําเภอเมืองระยอง จังหวัดระยองผู้มีอํานาจลงนาม - ประกาศ ณ วันที่ 16 สิงหาคม พ.ศ. 2561 ชีพ จุลมนต์ประธานศาลฎีกาประธานกรรมการบริหารศาลยุติธรรม
ประกาศคณะกรรมการป้องกันและปราบปรามการทุจริตแห่งชาติเรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 102 (ฉบับที่ 2) พ.ศ. 2561-------------------------------- โดยที่เป็นการสมควรแก้ไขเพิ่มเติมประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 112 พ.ศ. 2561 ทั้งนี้ เพื่อให้การประกาศกําหนดตําแหน่งของผู้มีหน้าที่ยื่นบัญชีทรัพย์สินและหนี้สินต่อคณะกรรมการ ป.ป.ช. ดังกล่าวสอดคล้องกับการบริหารงานภายในหน่วยงานของรัฐบางแห่ง อาศัยอํานาจตามความในมาตรา 4 มาตรา 28 (3) ประกอบมาตรา 102 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 คณะกรรมการป้องกันและปราบปรามการทุจริตแห่งชาติจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 102 (ฉบับที่ 2) พ.ศ. 2561"ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ 2 แห่งประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 102 พ.ศ. 2561 และให้ใช้ความต่อไปนี้แทน "ประกาศนี้ให้มีผลใช้บังคับตั้งแต่วันที่ 2 ธันวาคม 2561 เป็นต้นไป เว้นแต่ผู้ดํารงตําแหน่งดังต่อไปนี้ ให้มีผลใช้บังคับตั้งแต่วันที่ 1 กุมภาพันธ์ 2562 เป็นต้นไป (1) กรรมการของหน่วยงานอื่นของรัฐ ตามข้อ 4 (7) 7.8 ดังต่อไปนี้ 1.1 ประธานกรรมการ รองประธานกรรมการ และกรรมการ ในกองทุนตามข้อ 4 (7) 7.8.1 1.2 ประธานกรรมการและกรรมการสถาบันคุ้มครองเงินฝาก ตามข้อ 4 (7) 7.8.5.1 1.3 ประธานสภาสถาบัน รองประธานสภาสถาบัน และกรรมการสภาสถาบันพระปกเกล้า ตามข้อ 4 (7) 7.8..6.1 1.4 นายกสภาและกรรมการสภามหาวิทยาลัย ราชวิทยาลัย และสถาบันในสถาบันอุดมศึกษาในกํากับของรัฐ ตามข้อ 4 (7) 7.8.7 1.5 ประธานกรรมการ รองประธานกรรมการ และกรรมการ ในองค์การมหาชนตามข้อ 4 (7) 7.8.8 (2) ผู้ซึ่งกําหนดตําแหน่งเทียบเท่าตามที่คณะกรรมการ ป.ป.ช. กําหนด ตามข้อ 4 (7) 7.10 ดังต่อไปนี้ 2.1 นายกสภาและกรรมการสภาในสถาบันอุดมศึกษาในสังกัดของรัฐ ตามข้อ 4 (7) 7.10.6 2.2 ประธานกรรมการ รองประธานกรรมการ และกรรมการกองทุนฟื้นฟูและพัฒนาเกษตรกร ตามข้อ 4 (7) 7.10.7 2.3 ประธานกรรมการ รองประธานกรรมการ และกรรมการนโยบายวิทยาศาสตร์ เทคโนโลยีและนวัตกรรมแห่งชาติ ตามข้อ 4 (7) 7.10.8 2.4 ประธานกรรมการ รองประธานกรรมการ และกรรมการสุขภาพแห่งชาติตามข้อ 4 (7) 7.10.9 2.5 ประธานกรรมการ รองประธานกรรมการ และกรรมการส่งเสริมวิสาหกิจขนาดกลางและขนาดย่อม ตามข้อ 4 (7) 7.10.10 2.6 ประธานกรรมการ รองประธานกรรมการ และกรรมการดิจิทัลเพื่อเศรษฐกิจและสังคมแห่งชาติ ตามข้อ 4 (7) 7.10.11 (3) กรรมการและผู้บริหารสูงสุดของหน่วยงานอื่นของรัฐ ตามข้อ 5"ผู้มีอํานาจลงนาม - ประกาศ ณ วันที่ 28 พฤศจิกายน พ.ศ. 2561 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ
กฎกระทรวงกฎกระทรวงฉะบับที่2 (พ.ศ. 2490)ว่าด้วยการกำหนดอัตราเงินอากรออกตามความในพระราชบัญญัติการประมงพ.ศ.2490------อาศัยอำนาจตามความในมาตรา 5 แห่งพระราชบัญญัติการประมงพ.ศ. 2490 รัฐมนตรีว่าการกระทรวงเกษตราธิการออกกฎกระทรวงไว้ดังต่อไปนี้ให้กำหนดอัตราเงินอากรดังต่อไปนี้IMAGE 0ให้ไว้ ณ วันที่ 14 เมษายน พ.ศ. 2490จรูญ สืบแสงรัฐมนตรีว่าการกระทรวงเกษตราธิการ
พระราชกฤษฎีกากำหนดให้ผลิตภัณฑ์อุตสาหกรรมเครื่องปรับอากาศสำหรับห้องต้องเป็นไปตามมาตรฐานพ.ศ. ๒๕๔๗ ภูมิพลอดุลยเดช ป.ร.ให้ไว้ ณ วันที่๒๘ กันยายน พ.ศ. ๒๕๔๗เป็นปีที่ ๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมเครื่องปรับอากาศสำหรับห้องต้องเป็นไปตามมาตรฐานและได้ดำเนินการตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ แล้วอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๗ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมเครื่องปรับอากาศสำหรับห้องต้องเป็นไปตามมาตรฐานพ.ศ. ๒๕๔๗มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปมาตรา๓ ผลิตภัณฑ์อุตสาหกรรมเครื่องปรับอากาศสำหรับห้องต้องเป็นไปตามมาตรฐานเลขที่มอก. ๒๑๓๔-๒๕๔๕ ตามประกาศกระทรวงอุตสาหกรรม ฉบับที่ ๓๑๓๔ (พ.ศ. ๒๕๔๖)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมเครื่องปรับอากาศสำหรับห้อง เฉพาะด้านสิ่งแวดล้อม :ประสิทธิภาพพลังงาน ลงวันที่ ๑๓ มิถุนายน พ.ศ. ๒๕๔๖มาตรา ๔ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในปัจจุบันมีการใช้ผลิตภัณฑ์อุตสาหกรรมเครื่องปรับอากาศสำหรับห้องอย่างแพร่หลายจำเป็นต้องควบคุมคุณภาพผลิตภัณฑ์ดังกล่าวเพื่อป้องกันความเสียหายอันอาจจะเกิดแก่เศรษฐกิจของประเทศและเพื่อให้ประชาชนได้ใช้สินค้าที่มีคุณภาพในการนี้ได้มีประกาศกระทรวงอุตสาหกรรม ฉบับที่ ๓๑๓๔ (พ.ศ. ๒๕๔๖)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมเครื่องปรับอากาศสำหรับห้องเฉพาะด้านสิ่งแวดล้อม : ประสิทธิภาพพลังงาน ลงวันที่ ๑๓ มิถุนายน พ.ศ. ๒๕๔๖ และได้มีการดำเนินการรับฟังความคิดเห็นจากประชาชนและผู้ที่เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ แล้ว สมควรกำหนดให้ผลิตภัณฑ์อุตสาหกรรมเครื่องปรับอากาศสำหรับห้องต้องเป็นไปตามมาตรฐาน จึงจำเป็นต้องตราพระราชกฤษฎีกานี้ศรินรัตน์/จัดทำ๒๓ กรกฎาคม ๒๕๖๓ภิรมย์พร/ตรวจ๓๐ กรกฎาคม ๒๕๖๓[๑] ราชกิจจานุเบกษาเล่ม ๑๒๑/ตอนที่ ๗๐ ก/หน้า ๓๓/๑๑ พฤศจิกายน ๒๕๔๗
คำพิพากษาศาลฎีกาที่ 329/2475หลักกฎหมาย: ฟ้องแล้วฟ้องอีกในมูลกรณีเดียวกัน โจทก์จะฟ้องจำเลย 2 ครั้งไม่ได้ เมื่อยังไม่ขาดอายุความ ก็ควรอุทธรณ์ในเรื่องเดิมนั้นโจทก์เคยฟ้องจำเลยครั้งหนึ่งแล้ว หาว่าจำเลยปลอมใบมอบฉันทะและทำผิดอย่างอื่น ๆ อีกหลายกะทงศาลตัดสินยกฟ้อง บัดนี้ โจทก์กลับมาฟ้อง จำเลยขึ้นอีกหาว่าปลอมใบมอบฉันทะกระทงเดียว ข้อหาอื่น ๆ ไม่ได้ฟ้องขึ้นมา ศาลฎีกาตัดสินยกฟ้องโจทก์เห็นว่าโจทก์ฟ้องแล้วจะฟ้องอีกไม่ได้ ข้อที่ดจทก์เถียงว่าฟ้องโจทอ์ไม่ขาดอายุความข้อนี้โจทกควร์ที่จะอุทธรณ์ในคดีเรื่องนั้นก่อนจึงจะถูก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 329/2475นางเชย พรายทูลโจทก์นางจีน อทิกายที่ 1จำเลยขุนปรากฎวรเกียรติที่2 วิธีพิจารณาอาชญา ฟ้องแล้วฟ้องอีกในมูลกรณีเดียวกัน โจทก์จะฟ้องจำเลย 2 ครั้งไม่ได้ เมื่อยังไม่ขาดอายุความ ก็ควรอุทธรณ์ในเรื่องเดิมนั้นโจทก์เคยฟ้องจำเลยครั้งหนึ่งแล้ว หาว่าจำเลยปลอมใบมอบฉันทะและทำผิดอย่างอื่น ๆ อีกหลายกะทงศาลตัดสินยกฟ้อง บัดนี้ โจทก์กลับมาฟ้อง จำเลยขึ้นอีกหาว่าปลอมใบมอบฉันทะกระทงเดียว ข้อหาอื่น ๆ ไม่ได้ฟ้องขึ้นมา ศาลฎีกาตัดสินยกฟ้องโจทก์เห็นว่าโจทก์ฟ้องแล้วจะฟ้องอีกไม่ได้ ข้อที่ดจทก์เถียงว่าฟ้องโจทอ์ไม่ขาดอายุความข้อนี้โจทกควร์ที่จะอุทธรณ์ในคดีเรื่องนั้นก่อนจึงจะถูก(หริศ-พรหม-มนธา)ศาลชั้นต้น - นายทิวศาลอุทธรณ์ - พระสุขุมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์เคยฟ้องจำเลยครั้งหนึ่งแล้ว หาว่าจำเลยปลอมใบมอบฉันทะและทำผิดอย่างอื่น ๆ อีกหลายกะทงศาลตัดสินยกฟ้อง บัดนี้ โจทก์กลับมาฟ้อง จำเลยขึ้นอีกหาว่าปลอมใบมอบฉันทะกระทงเดียว ข้อหาอื่น ๆ ไม่ได้ฟ้องขึ้นมา ศาลฎีกาตัดสินยกฟ้องโจทก์เห็นว่าโจทก์ฟ้องแล้วจะฟ้องอีกไม่ได้ ข้อที่ดจทก์เถียงว่าฟ้องโจทอ์ไม่ขาดอายุความข้อนี้โจทกควร์ที่จะอุทธรณ์ในคดีเรื่องนั้นก่อนจึงจะถูก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 329/2475นางเชย พรายทูลโจทก์นางจีน อทิกายที่ 1จำเลยขุนปรากฎวรเกียรติที่2 วิธีพิจารณาอาชญา ฟ้องแล้วฟ้องอีกในมูลกรณีเดียวกัน โจทก์จะฟ้องจำเลย 2 ครั้งไม่ได้ เมื่อยังไม่ขาดอายุความ ก็ควรอุทธรณ์ในเรื่องเดิมนั้นโจทก์เคยฟ้องจำเลยครั้งหนึ่งแล้ว หาว่าจำเลยปลอมใบมอบฉันทะและทำผิดอย่างอื่น ๆ อีกหลายกะทงศาลตัดสินยกฟ้อง บัดนี้ โจทก์กลับมาฟ้อง จำเลยขึ้นอีกหาว่าปลอมใบมอบฉันทะกระทงเดียว ข้อหาอื่น ๆ ไม่ได้ฟ้องขึ้นมา ศาลฎีกาตัดสินยกฟ้องโจทก์เห็นว่าโจทก์ฟ้องแล้วจะฟ้องอีกไม่ได้ ข้อที่ดจทก์เถียงว่าฟ้องโจทอ์ไม่ขาดอายุความข้อนี้โจทกควร์ที่จะอุทธรณ์ในคดีเรื่องนั้นก่อนจึงจะถูก(หริศ-พรหม-มนธา)ศาลชั้นต้น - นายทิวศาลอุทธรณ์ - พระสุขุมแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 65282หลักกฎหมาย: ฎีกาจำเลยที่ว่า คำพิพากษาศาลชั้นต้นศาลอุทธรณ์ไม่ถูกต้องตามประมวลกฎหมายวิธีพิจารณาความอาญา มาตรา 186,227 ไม่ได้ใช้ดุลพินิจตามประมวลกฎหมายอาญา มาตรา 64 และขัดต่อเจตนารมณ์ของกฎหมายรัฐธรรมนูญแห่งราชอาณาจักรไทย มาตรา 72นั้น จำเลยยกข้อกฎหมายดังกล่าวอ้างอิงขึ้นมาลอยๆมิได้ แสดงโดยชัดเจนฎีกาว่าไม่ถูกต้องและฝ่าฝืนต่อกฎหมายอย่างไร จึงเป็นฎีกา ที่ไม่ชอบด้วยประมวลกฎหมายวิธีพิจารณาความอาญา มาตรา 195,225 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 928/2518พนักงานอัยการจังหวัดระนองโจทก์นางล้วน เพ็ชรกำเหนิดจำเลย ป.วิ.อ. ม. 195, ม. 225ฎีกาจำเลยที่ว่า คำพิพากษาศาลชั้นต้นศาลอุทธรณ์ไม่ถูกต้องตามประมวลกฎหมายวิธีพิจารณาความอาญา มาตรา 186,227 ไม่ได้ใช้ดุลพินิจตามประมวลกฎหมายอาญา มาตรา 64 และขัดต่อเจตนารมณ์ของกฎหมายรัฐธรรมนูญแห่งราชอาณาจักรไทย มาตรา 72นั้น จำเลยยกข้อกฎหมายดังกล่าวอ้างอิงขึ้นมาลอยๆมิได้ แสดงโดยชัดเจนฎีกาว่าไม่ถูกต้องและฝ่าฝืนต่อกฎหมายอย่างไร จึงเป็นฎีกา ที่ไม่ชอบด้วยประมวลกฎหมายวิธีพิจารณาความอาญา มาตรา 195,225(วิทูร เทพพิทักษ์-ล้วน นิลกำแหง-ประถม วิเชียรเนตร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 928/2518พนักงานอัยการจังหวัดระนองโจทก์นางล้วน เพ็ชรกำเหนิดจำเลย ป.วิ.อ. ม. 195, ม. 225ฎีกาจำเลยที่ว่า คำพิพากษาศาลชั้นต้นศาลอุทธรณ์ไม่ถูกต้องตามประมวลกฎหมายวิธีพิจารณาความอาญา มาตรา 186,227 ไม่ได้ใช้ดุลพินิจตามประมวลกฎหมายอาญา มาตรา 64 และขัดต่อเจตนารมณ์ของกฎหมายรัฐธรรมนูญแห่งราชอาณาจักรไทย มาตรา 72นั้น จำเลยยกข้อกฎหมายดังกล่าวอ้างอิงขึ้นมาลอยๆมิได้ แสดงโดยชัดเจนฎีกาว่าไม่ถูกต้องและฝ่าฝืนต่อกฎหมายอย่างไร จึงเป็นฎีกา ที่ไม่ชอบด้วยประมวลกฎหมายวิธีพิจารณาความอาญา มาตรา 195,225(วิทูร เทพพิทักษ์-ล้วน นิลกำแหง-ประถม วิเชียรเนตร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการป้องกันและปราบปรามการทุจริตแห่งชาติเรื่อง เทียบตําแหน่งรองเลขาธิการคณะกรรมการ ป.ป.ช.----------------------- โดยที่เป็นการสมควรกําหนดให้มีประกาศคณะกรรมการป้องกันและปราบปรามการทุจริตแห่งชาติ เรื่อง เทียบตําแหน่งรองเลขาธิการคณะกรรมการ ป.ป.ช. เพื่อประโยชน์ในการบริหารทรัพยากรบุคคลของสํานักงาน ป.ป.ช. อาศัยอํานาจตามความในมาตรา 144 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 คณะกรรมการป้องกันและปราบปรามการทุจริตแห่งชาติในฐานะองค์กรกลางบริหารงานบุคคลของสํานักงาน ป.ป.ช. จึงออกประกาศไว้ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง เทียบตําแหน่งรองเลขาธิการคณะกรรมการ ป.ป.ช." ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้มีตําแหน่งอื่นที่เทียบเท่าตําแหน่งรองเลขาธิการคณะกรรมการ ป.ป.ช. ดังนี้ (1) ตําแหน่งรองเลขาธิการคณะกรรมการ ป.ป.ช. ภาค (นักบริหารงานยุติธรรม ป.ป.ช. ระดับสูง หรือนักบริหารงาน ป.ป.ช. ระดับสูง) (2) ตําแหน่งผู้ตรวจราชการสํานักงาน ป.ป.ช. (นักบริหารงาน ป.ป.ช. ระดับสูง) (3) ตําแหน่งที่ปรึกษาด้านกฎหมายและคดี (พนักงานไต่สวนผู้ทรงคุณวุฒิ)ข้อ ๔ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช. มีอํานาจตีความและวินิจฉัยขี้ขาด คําวินิจฉัยของคณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช.. ให้เป็นที่สุดผู้มีอํานาจลงนาม - ประกาศ ณ วันที่ 7 ธันวาคม พ.ศ. 2561 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ
ประกาศกระทรวงพาณิชย์ประกาศกระทรวงพาณิชย์ว่าด้วยการกำหนดอัตราค่าธรรมเนียมพิเศษในการนำเข้าสินค้าเหล็กแผ่นรีดร้อนชนิดม้วนที่มีแหล่งกำเนิดหรือส่งมาจากประเทศรัสเซียและประเทศยูเครน(ฉบับที่๒)พ.ศ.๒๕๔๐------------ ตามประกาศกระทรวงพาณิชย์ว่าด้วยการกำหนดอัตราค่าธรรมเนียมพิเศษในการนำเข้าสินค้าเหล็กแผ่นรีดร้อนชนิดม้วนที่มีแหล่งกำเนิดหรือส่งมาจากประเทศรัสเซียและประเทศยูเครน พ.ศ. ๒๕๓๙ ได้กำหนดอัตราค่าธรรมเนียมพิเศษสำหรับการนำเข้าสินค้าเหล็กแผ่นรีดร้อนชนิดม้วนที่มีแหล่งกำเนิดหรือส่งมาจากประเทศรัสเซียและประเทศยูเครนตามพิกัดอัตราศุลกากรขาเข้าประเภทที่ ๗๒๐๘.๑๑ ถึง ๗๒๐๘.๑๔ และ ๗๒๐๘.๒๑ ถึง๗๒๐๘.๒๔ ที่มีแหล่งกำเนิดหรือส่งมาจากประเทศรัสเซียและประเทศยูเครนไว้ นั้น กระทรวงพาณิชย์เห็นสมควรปรับปรุงถ้อยคำของข้อ๓ แห่งประกาศดังกล่าวเสียใหม่ให้ชัดเจนเพื่อมิให้เกิดปัญหาในทางปฏิบัติอาศัยอำนาจตามความในมาตรา ๖ แห่งพระราชบัญญัติการส่งออกไปนอกและการนำเข้ามาในราชอาณาจักรซึ่งสินค้าพ.ศ. ๒๕๒๒ รัฐมนตรีว่าการกระทรวงพาณิชย์โดยอนุมัติของคณะรัฐมนตรีออกประกาศไว้ดังต่อไปนี้ ข้อ๑ประกาศฉบับนี้เรียกว่าประกาศกระทรวงพาณิชย์ว่าด้วยการกำหนดอัตราค่าธรรมเนียมพิเศษในการนำเข้าสินค้าเหล็กแผ่นรีดร้อนชนิดม้วนที่มีแหล่งกำเนิดหรือส่งมาจากประเทศรัสเซียและประเทศยูเครน (ฉบับที่ ๒) พ.ศ. ๒๕๔๐ ข้อ๒ประกาศฉบับนี้ให้ใช้บังคับตั้งแต่วันประกาศในราชกิจจานุเบกษา เป็นต้นไป ข้อ๓ ให้ยกเลิกความในข้อ ๓ของประกาศกระทรวงพาณิชย์ว่าด้วยการกำหนดอัตราค่าธรรมเนียมพิเศษในการนำเข้าสินค้าเหล็กแผ่นรีดร้อนชนิดม้วนที่มีแหล่งกำเนิดหรือส่งมาจากประเทศรัสเซียและประเทศยูเครน พ.ศ. ๒๕๓๙และให้ใช้ความตอนนี้แทน "ข้อ๓ให้กำหนดอัตราค่าธรรมเนียมพิเศษสำหรับการนำเข้าสินค้าเหล็กแผ่นรีดร้อนชนิดม้วนตามพิกัดอัตราศุลกากรขาเข้าประเภทที่๗๒๐๘.๑๑ ถึง ๗๒๐๘.๑๔ และ ๗๒๐๘.๒๑ ถึง ๗๒๐๘.๒๔ ที่มีแหล่งกำเนิดจากประเทศรัสเซียและประเทศยูเครนไว้ในอัตราดังต่อไปนี้ ๓.๑ในกรณีที่เป็นสินค้าที่มีแหล่งกำเนิดจากประเทศรัสเซีย (๑) ผลิตและส่งออกโดย JSC Severstal ให้เรียกเก็บในอัตราร้อยละ๓๓.๙๒ ของราคา ซี.ไอ.เอฟ. (๒) ผลิตและส่งออกโดย Novolipetsk Iron &Steel Corporation ให้เรียกเก็บในอัตราร้อยละ ๓๔.๖๗ ของราคา ซี.ไอ.เอฟ. (๓) ผลิตและส่งออกโดย Magnitogorsk Iron& Steel Corporation ให้เรียกเก็บในอัตราร้อยละ ๔๓.๙๘ ของราคา ซี.ไอ.เอฟ. (๔)ผลิตหรือส่งออกโดยผู้ผลิตหรือผู้ส่งออกรายอื่นนอกจาก (๑) (๒)และ (๓) ให้เรียกเก็บในอัตราร้อยละ ๔๓.๙๘ ของราคาซี.ไอ.เอฟ. ๓.๒ในกรณีที่เป็นสินค้าที่มีแหล่งกำเนิดจากประเทศยูเครน (๑) ส่งออกโดย Ilyich Iron & Steel WorksMariupol ให้เรียกเก็บในอัตราร้อยละ ๔๕.๕๖ ของราคา ซี.ไอ.เอฟ. (๒) ส่งออกโดย Zaporozhtal Iron & SteelWorks ให้เรียกเก็บในอัตราร้อยละ ๔๕.๕๖ ของราคา ซี.ไอ.เอฟ. (๓)ส่งออกโดยผู้ผลิตหรือผู้ส่งออกรายอื่นนอกจาก (๑) และ (๒) ให้เรียกเก็บในอัตราร้อยละ ๔๕.๕๖ ของราคา ซี.ไอ.เอฟ." ข้อ๔ให้อธิบดีกรมการค้าต่างประเทศรักษาการตามประกาศฉบับนี้ ประกาศณ วันที่ ๑๖ มกราคม พ.ศ. ๒๕๔๐ ณรงค์ชัย อัครเศรณี รัฐมนตรีว่าการกระทรวงพาณิชย์[รก.๒๕๔๐/๑๓ง/๙/๑๓ กุมภาพันธ์ ๒๕๔๐] อัมพิกา/แก้ไข ๒๓/๘/๔๔
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 51/2564เรื่อง การให้ความเห็นชอบที่ปรึกษาทางการเงิน และขอบเขตการดําเนินงาน พ.ศ. 2552 (ฉบับที่ 10)\_\_\_\_\_\_\_\_\_\_\_\_\_\_\_\_\_\_\_ โดยที่ประกาศคณะกรรมการกํากับตลาดทุนเกี่ยวกับการออกและเสนอขายหลักทรัพย์ และการเข้าถือหลักทรัพย์เพื่อครอบงํากิจการ กําหนดให้การให้คําปรึกษา ให้ความเห็นและจัดเตรียมเอกสารต่าง ๆ ที่เกี่ยวกับการออกและเสนอขายหลักทรัพย์ และการเข้าถือหลักทรัพย์เพื่อครอบงํากิจการ ต้องมีที่ปรึกษาทางการเงินซึ่งเป็นบุคคลที่อยู่ในบัญชีที่สํานักงานให้ความเห็นชอบเป็นผู้ร่วมจัดทําหรือให้ความเห็น และโดยที่เป็นการสมควรให้มีการปรับปรุงหลักเกณฑ์บางประการเกี่ยวกับการทําหน้าที่ของที่ปรึกษาทางการเงินให้มีความเหมาะสมยิ่งขึ้น สํานักงานออกประกาศไว้ดังต่อไปนี้ ข้อ 1 ให้ยกเลิกความในวรรคสองของข้อ 21 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบที่ปรึกษาทางการเงินและขอบเขตการดําเนินงาน พ.ศ. 2552 ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 5/2558 เรื่อง การให้ความเห็นชอบที่ปรึกษาทางการเงินและขอบเขตการดําเนินงาน (ฉบับที่ 5) ลงวันที่ 23 มีนาคม พ.ศ. 2558 และให้ใช้ความต่อไปนี้แทน "ที่ปรึกษาทางการเงินในการออกและเสนอขายหลักทรัพย์มีหน้าที่ตามวรรคหนึ่ง (2) (3) หรือ (4) เฉพาะในกรณีที่เหตุการณ์ดังกล่าวเกิดขึ้นภายในช่วงระยะเวลาหนึ่งปีนับตั้งแต่วันที่แบบแสดงรายการข้อมูลการเสนอขายหลักทรัพย์และร่างหนังสือชี้ชวนมีผลใช้บังคับ" ข้อ 2 ให้ยกเลิกความในข้อ 21/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบที่ปรึกษาทางการเงินและขอบเขตการดําเนินงาน พ.ศ. 2552 ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 5/2558 เรื่อง การให้ความเห็นชอบที่ปรึกษาทางการเงินและขอบเขตการดําเนินงาน (ฉบับที่ 5) ลงวันที่ 23 มีนาคม พ.ศ. 2558 และให้ใช้ความต่อไปนี้แทน "ข้อ 21/1 นอกจากการปฏิบัติหน้าที่ตามข้อ 19 ข้อ 20 และข้อ 21 ให้ที่ปรึกษาทางการเงินในการออกและเสนอขายหลักทรัพย์ประเภทหุ้นที่ออกโดยบริษัทต่างประเทศหรือบริษัทที่ประกอบธุรกิจ การถือหุ้นในกิจการต่างประเทศ ซึ่งมีสัญญาผูกพันอยู่กับบริษัทดังกล่าวในการปฏิบัติหน้าที่ตามข้อ 21 ติดตามดูแลและให้คําแนะนําผู้ออกหลักทรัพย์ในการปฏิบัติหน้าที่ภายหลังการออกและเสนอขายหลักทรัพย์ โดยเฉพาะอย่างยิ่งในเรื่องดังต่อไปนี้ ภายในระยะเวลาที่ผูกพันนั้นด้วย (1) การจัดทําและส่งแบบแสดงรายการข้อมูลประจําปี และสารสนเทศอื่นที่สําคัญของบริษัทต่างประเทศ (2) การปฏิบัติให้เป็นไปตามหลักเกณฑ์เกี่ยวกับการทํารายการที่เกี่ยวโยงกัน การได้มาหรือจําหน่ายไปซึ่งทรัพย์สิน หรือรายการสําคัญอื่นใดของบริษัท (3) การรายงานต่อสํานักงานโดยไม่ชักช้าเมื่อเกิดเหตุการณ์ตามมาตรา 57 หรือเมื่อสํานักงานมีคําสั่งตามมาตรา 58 ความในวรรคหนึ่ง (2) มิให้นํามาใช้บังคับกับที่ปรึกษาทางการเงินของผู้ออกหลักทรัพย์ซึ่งอยู่ระหว่างได้รับการผ่อนผันไม่ต้องปฏิบัติตามเงื่อนไขการอนุญาตในส่วนที่เกี่ยวกับรายการที่เกี่ยวโยงกัน การได้มาหรือจําหน่ายไปซึ่งทรัพย์สิน หรือรายการสําคัญอื่นใดของบริษัท" ข้อ 3 ประกาศนี้ให้ใช้บังคับตั้งแต่วันที่ 1 กันยายน พ.ศ. 2564 เป็นต้นไป ประกาศ ณ วันที่ 16 สิงหาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์